smcproject/ml-wiki-sentences huggingface dataset:
Interview with Dr. Heather Eaton on the issue of Christianity and Ecological Literacy , Green Majority radio program, 13 July 2007.
Interview with Dr. Christopher Lind on the issue of "Ecojustice" and Biblical Hermeneutics , Green Majority radio program, 21 December 2007.
പുറംകണ്ണികൾ Archived 2018-02-26 at the Wayback Machine .
Marathon for Justice, 2016 - Film on Environmental Justice Environmental Justice Environmental Racism EJOLT Archived 2022-11-13 at the Wayback Machine .
is a mixed civil society and research long-term project linking environmental justice organizations from 20 countries Alternatives for Community and Environment - is an Environmental Justice group based in Roxbury, Massachusetts http://www.cbecal.org - Communities for a Better Environment Greenaction Weekly Environmental Justice Reports from Inner City Press International Conference on Environmental Justice and Enforcement .
Sustainable South Bronx Archived 2023-09-19 at the Wayback Machine .
- is an internationally recognized leader on poverty alleviation, public health concerns and climate crisis solutions Environmental Justice at Curlie Environmental Justice articles from New Internationalist magazine Federal Pollution Control Laws: How Are They Enforced?
Congressional Research Service
പവർ പിസി ഇംഗ്ലീഷ് വിലാസം https://ml.wikipedia.org/wiki/PowerPC
1991 ആപ്പിൾ - ഐ.ബി.എം. - മോട്ടോറോള സഖ്യം നിർമ്മിച്ച ഒരു RISC ഇൻസ്ട്രക്ഷൻ സെറ്റ് ആർക്കിടെക്ചറാണ് പവർ പിസി.
പ്രശസ്തമായ എംബഡഡ് പ്രോസ്സസറായി പവർ പിസി സിപിയു മാറി.
പവർ പിസി ആർക്കിടെക്ചറുകൾ കൂടുതലായും ഉപയോഗിക്കപ്പെട്ടത് ആപ്പിളിന്റെ മാക്കിൻറോഷ് പേഴ്സണൽ കമ്പ്യൂട്ടറുകളിലാണ്.
1990-കളിൽ എയിമിന്റെ(AIM) PReP, കോമൺ ഹാർഡ്‌വെയർ റഫറൻസ് പ്ലാറ്റ്‌ഫോം സംരംഭങ്ങളുടെ കോർണർ സ്റ്റോണാണ് പവർപിസി.
യഥാർത്ഥത്തിൽ പേഴ്‌സണൽ കമ്പ്യൂട്ടറുകൾക്കായി ഉദ്ദേശിച്ചിരുന്ന ഈ ആർക്കിടെക്ചർ, ആപ്പിളിന്റെ പവർ മാക്കിന്റോഷ്, പവർബുക്ക്, ഐമാക്, ഐബുക്ക്, എക്‌സ്‌സെർവ് ലൈനുകൾ 1994 മുതൽ 2006 വരെ ആപ്പിൾ ഇന്റലിന്റെ x86-ലേക്ക് മൈഗ്രേറ്റ് ചെയ്‌തത് വരെ ഉപയോഗിച്ചിരുന്നു.
പേഴ്‌സണൽ കമ്പ്യൂട്ടറുകളിൽ ഇത് ഒരു ഇടമായി മാറിയെങ്കിലും എംബഡഡ്, ഉയർന്ന പ്രകടനമുള്ള പ്രോസസ്സറുകൾ ജനപ്രിയമായി തുടരുന്നു.
ഏഴാം തലമുറ വീഡിയോ ഗെയിം കൺസോളുകളിലും എംബഡഡ് ആപ്ലിക്കേഷനുകളിലും ഇതിന്റെ ഉപയോഗം ഉപഗ്രഹങ്ങളും ചൊവ്വയിലെ ക്യൂരിയോസിറ്റി ആൻഡ് പെർസെവറൻസ് റോവറുകളും ഉൾപ്പെടെയുള്ള ഉപയോഗങ്ങളുടെ ഒരു നിര നൽകി.
കൂടാതെ, പവർപിസി സിപിയുകൾ ഇപ്പോഴും അമിഗവണ്ണി(AmigaOne)ലും മൂന്നാം കക്ഷി അമിഗഒഎസ്4 (AmigaOS 4)പേഴ്സണൽ കമ്പ്യൂട്ടറുകളിലും ഉപയോഗിക്കുന്നു.
പവർപിസി പ്രധാനമായും മുൻകാല ഐബിഎം പവർ ആർക്കിടെക്ചറിനെ അടിസ്ഥാനമാക്കിയുള്ളതാണ്, മാത്രമല്ല അതിനോട് ഉയർന്ന നിലവാരത്തിലുള്ള അനുയോജ്യത നിലനിർത്തുകയും ചെയ്യുന്നു; ആർക്കിടെക്ചറുകൾ വളരെ അടുത്ത് തന്നെ തുടരുന്നു, തയ്യാറെടുപ്പിൽ കുറച്ച് ശ്രദ്ധ ചെലുത്തിയാൽ ഒരേ പ്രോഗ്രാമുകളും ഓപ്പറേറ്റിംഗ് സിസ്റ്റങ്ങളും രണ്ടിലും പ്രവർത്തിക്കും; പവർ സീരീസിലെ പുതിയ ചിപ്പുകൾ പവർ ഐഎസ്എ ഉപയോഗിക്കുന്നു.
ചരിത്രം ഐബിഎം പവർ പിസി 601 മൈക്രോപ്രൊസസർ
റിസ്കിന്റെ(RISC)ചരിത്രം ആരംഭിച്ചത് ഐബിഎമ്മിന്റെ 801 ഗവേഷണ പദ്ധതിയിൽ നിന്നാണ്, അതിൽ ജോൺ കോക്ക് പ്രധാന ഡെവലപ്പറായിരുന്നു, അവിടെ അദ്ദേഹം 1975-78-ൽ റിസ്കിന്റെ ആശയങ്ങൾ വികസിപ്പിച്ചെടുത്തു.
801-അധിഷ്ഠിത മൈക്രോപ്രൊസസ്സറുകൾ നിരവധി ഐബിഎം എബെഡ്ഡഡ് ഉൽപ്പന്നങ്ങളിൽ ഉപയോഗിച്ചു, ഒടുവിൽ ഐബിഎം ആർടി പിസിയിൽ ഉപയോഗിക്കുന്ന 16-രജിസ്റ്റർ ഐബിഎം റോംപ് പ്രോസസറായി.
റിസ്ക് ആർക്കിടെക്ചർ നടപ്പിലാക്കുന്ന ഒരു ദ്രുത രൂപകൽപ്പനയായിരുന്നു അർടി പിസി(RT PC).
1982 നും 1984 നും ഇടയിൽ, വിപണിയിലെ ഏറ്റവും വേഗതയേറിയ മൈക്രോപ്രൊസസർ നിർമ്മിക്കുന്നതിനുള്ള ഒരു പദ്ധതി ഐബിഎം ആരംഭിച്ചു; ഈ പുതിയ 32-ബിറ്റ് ആർക്കിടെക്ചറിനെ അതിന്റെ വികസന ചക്രത്തിലുടനീളം അമേരിക്ക പ്രോജക്റ്റ് എന്ന് വിളിക്കുന്നു, ഇത് ഏകദേശം 5-6 വർഷം നീണ്ടുനിന്നു.
1990-ന്റെ തുടക്കത്തിൽ റിസ്ക് സിസ്റ്റം/6000-നൊപ്പം അവതരിപ്പിച്ച പവർ ഇൻസ്ട്രക്ഷൻ സെറ്റ് ആർക്കിടെക്ചറാണ് അതിന്റെ റിസൾട്ട്.
അവലംബം ↑ ↑ https://apple.fandom.com/wiki/PowerPC ↑ ↑ https://arstechnica.com/features/2004/08/ppc-1/
ലമ്പാങ് പ്രവിശ്യ
ലമ്പാങ് (( Thai : ลำปาง , pronounced [lām.pāːŋ] ) തായ്ലൻഡിലെ വടക്കൻ പ്രവിശ്യകളിൽ ഒന്നാണ്.
ലാമ്പാങ്ങിന്റെ പഴയ പേര് ഖേലാംഗ് നഖോൺ എന്നാായിരുന്നു.
ഭൂമിശാസ്ത്രം വാറ്റ് ഫ്ര താറ്റ് ലമ്പാങ് ലുവാങ് .
ലമ്പാങ് പർവ്വതനിരകളാൽ വലയം ചെയ്യപ്പെട്ട വാങ് നദി യുടെ വിശാലമായ നദീതടത്തിലാണ് ഇതു സ്ഥിതിചെയ്യുന്നത്.
ഈ പ്രവിശ്യയിലെ മായേ മോ ജില്ല യിൽ ലിഗ്നൈറ്റ് കണ്ടെത്തുകയും തുറന്ന കുഴികളിൽനിന്നു ഖനനം ചെയ്തെടുക്കുകയും ചെയ്യുന്നു.
പ്രവിശ്യയുടെ വടക്കുഭാഗത്തായി 1,697 മീറ്റർ (5,568 അടി) ഉയരമുള്ള ഡോയി ലുവാങ് നിലനിൽക്കുന്നു.
പ്രവിശ്യക്കുള്ളിലായി ചായെ സോൺ , ഡോയി ഖുൻ താൻ ദേശീയോദ്യാനങ്ങൾ ഖുൻ താൻ മലനിരകളിലും അതുപോലെതന്നെ താം ഫാ തായി , ഡോയി ലുവാങ് ദേശീയോദ്യാനം , ഹുവായി ടാക് ടീക്ക് ബോയോസ്ഫിയർ റിസർവ്വ് എന്നിവ പി പാൻ നാം മലനിരയിലും സ്ഥിതിചെയ്യുന്നു.
സാമ്പത്തികം വാങ് നുയേയ ജില്ലയിലെ നെല്ലിന്റെ വിളവെടുപ്പ്, പശ്ചാത്തലത്തിൽ ഫി പാൻ നാം പർവ്വതനിരകൾ .
സെറാമിക് ഉത്പന്നങ്ങളുടേയും ഉപോത്പന്നങ്ങളുടേയും ഖനന പ്രവർത്തനങ്ങളുടെ പേരിൽ ലമ്പാങ് പ്രശസ്തമാണ്.
ചുറ്റുപാടുമുള്ള പർവത പ്രദേശങ്ങളിൽനിന്ന് ധാരാളം കളിമൺ ഉരുളകൾ, ചൈന ശിലകൾ, ലിഗ്നൈറ്റ് എന്നിവ വേർതിരിച്ചെടുക്കുന്നു.
മുയെയാങ് ലാമ്പാങ്ങ് ജില്ലയിലും ചുറ്റുപാടുകളിലുമായി ഏകദേശം 200 സെറാമിക് ഫാക്ടറികൾ സ്ഥിതിചെയ്യുന്നുണ്ട്.
സെറാമിക് ഫാക്ടറികളിൽ ഭൂരിഭാഗവും ലഘുവായതും ഇടത്തരത്തിലുള്ളതുമായി സാമഗ്രികളുടെ ഉത്പാദനത്തിൽ ശ്രദ്ധ കേന്ദ്രീകരിച്ചിരിക്കുന്നു.
ഇവയിൽ കൗതുകവസ്തുക്കളും (പാവകൾ, ചെടിച്ചട്ടികൾ തുടങ്ങിയവ)  പാത്രങ്ങൾ, നിർമ്മാണ സാമഗ്രികൾ (ടൈലുകൾ, റെയിലിങ്) എന്നിവയും ഉൾപ്പെടുന്നു.
തെക്കുകിഴക്കൻ ഏഷ്യയിലെ ഏറ്റവും വലിയ കൽക്കരിയാൽ ഉത്തേജിപ്പിക്കപ്പെടുന്ന വൈദ്യുത നിലയം ലിഗ്നൈറ്റ് മൈനിംഗ് മേഖലയ്ക്കു സമീപമുള്ള മായേ മോ ജില്ല യിൽ സ്ഥിതിചെയ്യുന്നു.
ഈ വൈദ്യുതനിലയം ലിഗ്നൈറ്റ് ഇന്ധനമായി ഉപയോഗിക്കുന്നു.
ഏറ്റവും വലിയ കോൺക്രീറ്റ് ഫാക്ടറിയും മുയെയാങ് ലാമ്പാങ്ങിനു വടക്ക് ഭാഗത്തായി സ്ഥിതിചെയ്യുന്നു.
ഇതും ലിഗ്നൈറ്റ് ഇന്ധനമായി ഉപയോഗിക്കുന്നതാണ്.
ലമ്പാങിൽ ഖനനം ചെയ്തെടുക്കുന്ന മറ്റൊരു ശില ചുണ്ണാമ്പുകല്ലാണ്.
ഇവിടെ ഉത്പാദിപ്പിക്കുന്ന കാർഷികോത്പന്നങ്ങളിൽ നെല്ല് , കൈതച്ചക്ക എന്നിവ ഉൾപ്പെടുന്നു.
ഏഴാം നൂറ്റാണ്ടിൽ ഉദയം ചെയ്ത ലാമ്പാങ്, ദ്വാരവതി കാലഘട്ടത്തിൽ മോണിലെ ഹരിഫുൻചായി രാജവംശത്തിന്റെ ഭാഗമായിരുന്നു.
പതിനൊന്നാം നൂറ്റാണ്ടിൽ ഖെമർ സാമ്രാജ്യം ലമ്പാങ് പ്രദേശം പിടിച്ചടക്കി, പക്ഷേ 1292 ൽ ലന്നയിലെ രാജാവായിരുന്ന മെൻഗ്രായി, ഹരിഫുൻചായി സാമ്രാജ്യത്തെ ഒന്നടങ്കം തന്റെ രാജ്യത്തിലേയ്ക്ക് സംയോജിപ്പിച്ചു.
ലന്ന സാമ്രാജ്യത്തിന്റെ പതനത്തിനുശേഷം  പതിനാറാം നൂറ്റാണ്ട് മുതൽ പതിനെട്ടാം നൂറ്റാണ്ട് വരെയുള്ള കാലഘട്ടത്തിൽ ലമ്പാങ് അഥവാ നഖോൺ ലമ്പാങ് അല്ലെങ്കിൽ ലഖോൺ ബർമ്മയുടെ ആധിപത്യത്തിയലായിത്തീർന്നു.
18 ആം നൂറ്റാണ്ടിന്റെ അവസാനത്തിൽ സിയാമിലെ പുതിയ രാജാക്കന്മാർ ബർമയുടെ ഭരണത്തിനെതിരായി കലാപമുയർത്തിയ കാലത്ത് ഒരു പ്രാദേശിക ലമ്പാങ് നേതാവ് സയാമിന്റെ സഖ്യകക്ഷിയായി മാറി.
കലാപത്തിന്റെ വിജയത്തിനുശേഷം ഈ പ്രാദേശിക നേതാവ് ലന്നയുടെ മുൻ കേന്ദ്രമായിരുന്ന ചിയാങ് മായിയിലെ ഭരണാധികാരിയായി നാമനിർദ്ദേശം ചെയ്യപ്പെട്ടു.
അതേസമയം അദ്ദേഹത്തിന്റ ബന്ധു ലമ്പാങിന്റെ അധിപതിയായി മാറി.
വടക്കൻ മേഖലയിലെ പ്രധാന സാമ്പത്തിക, രാഷ്ട്രീയ കേന്ദ്രങ്ങളിലൊന്നായി ലമ്പാങ് അപ്പോഴും തുടർന്നു.
1892 ൽ ലമ്പാങ് തായ്ലാന്റിലെ ഒരു പ്രവിശ്യയായി ഉയർത്തപ്പെട്ടു.
ലമ്പാങ് പ്രവിശ്യയുടെ മുദ്രയിൽ, ഫ്രാ താറ്റ് ലാമ്പാങ്ങ് ലുവാംഗ് ക്ഷേത്രകവാടത്തിനുള്ളിൽ ഒരു വെളുത്ത പൂവൻകോഴിയെ കാണിക്കുന്നു.
പ്രാദേശിക ഐതിഹ്യമനുസരിച്ച് ബുദ്ധൻ തന്റെ ജീവിതകാലത്ത് ഈ പ്രവിശ്യ സന്ദർശിച്ചിരുന്നു.
പ്രവിശ്യാ പുഷ്പം ഹെലിക്കോണിയയും ( Heliconia sp. ) പ്രവിശ്യാ വൃക്ഷം ഇന്ത്യൻ എൽമും (ഹോളോപ്ടെലിയ  ( Holoptelea integrifolia ) ആണ്.
ഐതിഹ്യമനുസരിച്ച് ബുദ്ധന്റെ സന്ദർശനകാലത്താണ് ഈ വൃക്ഷം ക്ഷേത്രത്തിൽ നട്ടുപിടിപ്പിച്ചത്.
അവലംബം ↑ UNESCO - MAB Biosphere Reserves Directory - Huai Tak Teak Biosphere Reserve ↑ ↑ Burmese-influenced Architecture in lampang
ദ സാത്താനിക് വേഴ്സസ് ഇംഗ്ലീഷ് വിലാസം https://ml.wikipedia.org/wiki/The_Satanic_Verses Salman Rushdie , 2008
ബ്രിട്ടീഷ്-ഇന്ത്യൻ എഴുത്തുകാരനായ സൽമാൻ റുഷ്ദിയുടെ നാലാമത്തെ നോവലാണ് സാത്താനിക് വേഴ്സസ് .
1988 സെപ്റ്റംബറിൽ ആദ്യമായി പ്രസിദ്ധീകരിച്ച ഈ പുസ്തകം ഇസ്ലാമിക പ്രവാചകനായ മുഹമ്മദിന്റെ ജീവിതത്തിൽ നിന്ന് പ്രചോദനം ഉൾക്കൊണ്ടതാണ്.
തന്റെ മുൻ പുസ്തകങ്ങളെപ്പോലെ, റുഷ്ദി മാജിക്കൽ റിയലിസം ഉപയോഗിക്കുകയും തന്റെ കഥാപാത്രങ്ങളെ സൃഷ്ടിക്കാൻ സമകാലിക സംഭവങ്ങളെയും ആളുകളെയും ആശ്രയിക്കുകയും ചെയ്തു.
തലക്കെട്ട് സാത്താനിക് വാക്യങ്ങളെ സൂചിപ്പിക്കുന്നു.
മൂന്ന് വിജാതീയ മക്കൻ ദേവതകളെക്കുറിച്ചുള്ള ഖുറാനിലെ വാക്യങ്ങളുടെ ഒരു കൂട്ടം: അല്ലാത്ത്, അൽ-ഉസ്സ, മനാത്ത്.
"ദ സാത്താനിക് വേഴ്സസ്" കഥയുടെ ഭാഗം ചരിത്രകാരന്മാരായ അൽ-വാഖിദി, അൽ-തബാരി എന്നിവരുടെ വിവരണങ്ങളെ അടിസ്ഥാനമാക്കിയുള്ളതാണ്.
നിരൂപക പ്രശംസ ലഭിച്ച ഈ പുസ്തകം 1988-ലെ ബുക്കർ പ്രൈസ്‌ ഫൈനലിസ്റ്റായിരുന്നു (പീറ്റർ കാരിയുടെ ഓസ്കാർ ആൻറ് ലൂസിൻഡയോട് പരാജയപ്പെട്ടു).
കൂടാതെ 1988-ലെ നോവലിനുള്ള വിറ്റ്ബ്രെഡ് അവാർഡും നേടി.
"ബ്രിട്ടനിലെ കുടിയേറ്റ അനുഭവം കൈകാര്യം ചെയ്യാൻ ഇതുവരെ പ്രസിദ്ധീകരിച്ചിട്ടുള്ളതിൽ വച്ച് ഏറ്റവും അഭിലഷണീയമായ നോവൽ" എന്നാണ് തിമോത്തി ബ്രണ്ണൻ ഈ കൃതിയെ വിശേഷിപ്പിച്ചത്.
പുസ്തകവും അതിലെ മതനിന്ദയും ഇസ്ലാമിക തീവ്രവാദ സ്ഫോടനങ്ങളിലും കൊലപാതകങ്ങളിലും കലാപങ്ങളിലും പ്രചോദനമായി ഉദ്ധരിക്കപ്പെടുകയും സെൻസർഷിപ്പിനെക്കുറിച്ചും മതപരമായ പ്രേരിതമായ അക്രമത്തെക്കുറിച്ചും ഒരു ചർച്ചയ്ക്ക് തുടക്കമിട്ടു.
അശാന്തി ഭയന്ന് രാജീവ് ഗാന്ധി സർക്കാർ പുസ്തകം ഇന്ത്യയിലേക്ക് ഇറക്കുമതി ചെയ്യുന്നത് നിരോധിച്ചു.
1989-ൽ, ഇറാന്റെ പരമോന്നത നേതാവ് റുഹോള ഖൊമേനി റുഷ്ദിയുടെ മരണത്തിന് ആഹ്വാനം ചെയ്തു.
അതിന്റെ ഫലമായി യുകെ ഗവൺമെന്റ് പോലീസ് സംരക്ഷണം നൽകിയ രചയിതാവിന് നേരെ നടന്ന നിരവധി കൊലപാതക ശ്രമങ്ങൾ പരാജയപ്പെട്ടു.
1991-ൽ കുത്തേറ്റു മരിച്ച ജാപ്പനീസ് വിവർത്തകൻ ഹിതോഷി ഇഗരാഷി ഉൾപ്പെടെയുള്ള ബന്ധമുള്ള വ്യക്തികൾക്കെതിരായ ആക്രമണവും ഉണ്ടായി.
2022 ഓഗസ്റ്റിൽ റുഷ്ദിക്ക് നേരെയുള്ള വധശ്രമം ഉൾപ്പെടെയുള്ള വധശ്രമങ്ങൾ തുടർന്നു.
ഇന്ത്യയിൽ നോവലന്റെ ഇറക്കുമതി നിരോധിച്ചുള്ള കേസ് 2024 നവംബറിൽ കോടതി അവസാനിപ്പിച്ചു.
‘സാത്താന്റെ വചനങ്ങൾ’ നിരോധിച്ച രാജീവ് ഗാന്ധി സർക്കാരിന്റെ വിവാദ ഉത്തരവ് കാണാനില്ലെന്നു കാട്ടിയാണ് നിരോധനം ഒഴിവാക്കിയത്.
1988ൽ ലണ്ടനിലെ പെൻഗിൻ ഗ്രൂപ്പാണ് പുസ്തകം പ്രസിദ്ധീകരിച്ചത്.
മതനിന്ദാ ആരോപണത്തെ തുടർന്ന് ക്രമസമാധാന പ്രശ്നങ്ങൾ ഉണ്ടായെന്ന് ചൂണ്ടിക്കാട്ടി രാജീവ്ഗാന്ധിയുടെ നേതൃത്വത്തിലുള്ള കോൺഗ്രസ് സർക്കാരാണ് പുസ്തകം രാജ്യത്ത് നിരോധിച്ചത്.
1988 ഒക്ടോബർ 5ന് സെൻട്രൽ ബോർഡ് ഓഫ് ഇൻഡയറക്ട് ടാക്സസ് ആൻഡ് കസ്റ്റംസ് പുസ്തകം ഇറക്കുമതി ചെയ്യുന്നത് തടഞ്ഞുകൊണ്ട് നിരോധന വിജ്ഞാപനവും പുറത്തിറക്കി.
1962ലെ കസ്റ്റംസ് നിയമപ്രകാരമായിരുന്നു വിജ്ഞാപനം.
വർഷങ്ങൾക്ക് മുമ്പിറക്കിയ വിജ്ഞാപനത്തിന്റെ പേരിൽ പുസ്തകം ഇപ്പോഴും രാജ്യത്ത് ഇറക്കുമതി ചെയ്യാനാവാത്ത സ്ഥിതിയാണെന്ന് ആരോപിച്ച് സന്ദീപ് ഖാൻ എന്നയാളാണ് 2019ൽ ദൽഹി ഹൈക്കോടതിയെ ഹർജിയുമായി സമീപിച്ചത്.
സർക്കാർ നിരോധിച്ചത് തെറ്റായിപ്പോയെന്ന് മുൻ കേന്ദ്രമന്ത്രിയും കോൺഗ്രസ് കേന്ദ്രമന്ത്രിയും കോൺഗ്രസ് നേതാവുമായ പി. ചിദംബരം അഭിപ്രായപ്പെട്ടിരുന്നു.
അവലംബം കൂടുതൽ വായനയ്ക്ക് പുറംകണ്ണികൾ
പാല്യൂമ റേഞ്ച് ദേശീയോദ്യാനം ഇംഗ്ലീഷ് വിലാസം https://ml.wikipedia.org/wiki/Paluma_Range_National_Park
ഓസ്ട്രേലിയയിലെ നോർത്ത് ക്യൂൻസ് ലാന്റിൽ, ഇൻഗാമിനും ടൗൺസ്വില്ലെയ്ക്കും ഇടയിലായി സ്ഥിതിചെയ്യുന്ന ദേശീയോദ്യാനമാണ് പാല്യൂമ റേഞ്ച് ദേശീയോദ്യാനം .
ബ്രിസ്ബേനിൽ വടക്കായി 1188 കിലോമീറ്റർ അകലെയാണിത്.
ഈ ദേശീയോദ്യാനത്തിൽ ജോറമ വെള്ളച്ചാട്ടം, ക്രിസ്റ്റൽ അരുവി, പല്യൂമ തടാകം എന്നിവ ഉൾപ്പെടുന്നു.
ഇവയിൽ അധികവും പല്യൂമയിലെ പ്രധാനപ്പെട്ട പക്ഷിസങ്കേതത്തിൽ ഉൾപ്പെടുന്നു.
അനേകം സ്പീഷീസുകളുടെ വാസസ്ഥലമായതിനാലും വംശനാശഭീഷണി നേരിടുന്ന ഒരു കൂട്ടം  സൗത്തേൺ കസോവറികൾ ഉള്ളതിനാലും ഈ ദേശീയോദ്യാനത്തിന്റെ പ്രാധാന്യം ബേഡ് ലൈഫ് ഇന്റർനാഷനൽ തിരിച്ചറിഞ്ഞിട്ടുണ്ട്.
എറണാകുളം ഇംഗ്ലീഷ് വിലാസം https://ml.wikipedia.org/wiki/Ernakulam
എറണാകുളം ജില്ലയിലെ കൊച്ചി നഗരത്തിന്റെ കിഴക്കൻ ഭാഗമാണ് പ്രധാനമായും എറണാകുളം എന്നറിയപ്പെടുന്നത്.
ഇത് മദ്ധ്യ കേരളത്തിലെ ഒരു മുനിസിപ്പാലിറ്റിയായിരുന്നു.
പിന്നീട് ഫോർട്ട് കൊച്ചി , മട്ടാഞ്ചേരി എന്നീ മുൻസിപ്പാലിറ്റികളോട് യോജിപ്പിച്ചാണ് കൊച്ചി കോർപ്പറേഷൻ രൂപവത്കരിച്ചത്.
പഴയ എറണാകുളം നഗരത്തിന്റെ ഭാഗങ്ങൾ ഇന്നും എറണാകുളം എന്നുതന്നെയാണ് അറിയപ്പെടുന്നത്.
കൊച്ചി നഗരത്തിലെ ഏറ്റവും നാഗരികമായ പ്രദേശം ആണ് എറണാകുളം.
എറണാകുളം ജില്ലയുടെ ആസ്ഥാനം ഏറണാകുളം നഗരത്തിലായിരുന്നെങ്കിലും ഇപ്പോൾ നഗരത്തിനു കിഴക്കുഭാഗത്തായുള്ള കാക്കനാട് എന്ന സ്ഥലത്താണ് സ്ഥിതിചെയ്യുന്നത്.
കേരളത്തിന്റെ വാണിജ്യ തലസ്ഥാനമാണ് എറണാകുളം.
കേരള ഹൈക്കോടതി ഇവിടെയാണ് സ്ഥിതി ചെയ്യുന്നത്.
എറണാകുളം നിയമ സഭാ മണ്ഡലം എറണാകുളം ലോക സഭ മണ്ഡലത്തിൽ ഉൾപെട്ടിരിക്കുന്നു പേരിനു പിന്നിൽ എറണാകുളം എം.ജി. റോഡ്, ഒരു ദൃശ്യം
ഋഷിനാഗക്കുളം ലോപിച്ചാണ് എറണാകുളമായി മാറിയതെന്നും, മറിച്ച് എറണാകുളത്തപ്പൻ ക്ഷേത്രം എന്നതിൽ നിന്നും എറണാകുളം എന്ന വാക്കുണ്ടായതെന്നും, നിറയെ വെള്ളക്കെട്ടുകളായിരുന്നതിനാൽ ഏറെ നാൾ കുളം എന്ന വാക്കിൽ നിന്നുമാണെന്നുമൊക്കെ പേരിന്റെ ഉത്പത്തിയെക്കുറിച്ച് വ്യത്യസ്തങ്ങളായ അഭിപ്രായങ്ങളുണ്ട്.
പ്രധാന വിദ്യാഭ്യാസ സ്ഥാപനങ്ങൾ മനോരമ ജംഗ്‌ഷൻ മഹാരാജാസ് കോളേജ് സെന്റ് ആൽബർട്സ് കോളേജ് സെന്റ് തെരേസാസ് കോളേജ് മാർ അത്തനേഷ്യസ് ഹൈസ് സ്കൂൾ.
കാക്കനാട് രാജഗിരി എൻജിനിയറിങ് കോളേജ് സേക്രഡ് ഹാർട്ട്സ് കോളേജ് സെൻട്രൽ ഇൻസ്റ്റിറ്റ്യൂട്ട് ഓഫ് ഫിഷറീസ്, നോട്ടിക്കൽ എങിനീയറിങ് ട്രെയിനിങ് ഗവൺമെന്റ് ലോ കോളേജ്, എറണാകുളം ഗവൺമെന്റ് മെഡിക്കൽ കോളേജ്, എറണാകുളം അമൃത ഇൻസ്റ്റിറ്റ്യൂട്ട് ഓഫ് മെഡിക്കൽ സയൻസസ് ഗവ.
എച്ച്.എസ്.എസ് കടയിരുപ്പ് പ്രധാന ആരാധനാലയങ്ങൾ ഹൈന്ദവ ക്ഷേത്രങ്ങൾ എറണാകുളം ശിവക്ഷേത്രം (തിരുവെറണാകുളത്തപ്പൻ ക്ഷേത്രം) എറണാകുളം ശ്രീ അയ്യപ്പൻ കോവിൽ തിരുനെട്ടൂർ മഹാദേവ ക്ഷേത്രം അഞ്ചുമന ദേവി ക്ഷേത്രം തിരുമല ശ്രീകൃഷ്ണ ക്ഷേത്രം വളഞ്ഞമ്പലം ഭഗവതി ക്ഷേത്രം പാവക്കുളം ശ്രീ മഹാദേവ ക്ഷേത്രം ക്രൈസ്തവ ആരാധനാലയങ്ങൾ വിശുദ്ധ മർത്ത മറിയം യാക്കോബായ സുറിയാനി കത്തീഡ്രൽ, മോറക്കാല.
സെൻറ് മേരീസ്‌ സൂനോറോ പത്രിയർക്കൽ കത്തീഡ്രൽ സെൻറ് ഇഗ്നാത്തിയോസ് നൂറോനോ യാക്കോബായ സുറിയാനി പള്ളി സെന്റ് മേരീസ് ബസലിക്ക സെന്റ്‌ ഫ്രാൻസിസ് കത്തീഡ്രൽ വല്ലാർപാടം ബസിലിക്ക കലൂർ സെന്റ്‌ ആന്റണി പള്ളി മുസ്ലിം ആരാധനാലയങ്ങൾ പൊന്നുരുന്നി ജുമാമസ്ജിദ് ജൈന ക്ഷേത്രങ്ങൾ ശ്രീ വാസുപൂജ്യ സ്വാമി ശ്വേതംബര ജൈന ക്ഷേത്രം ശ്രീ മഹാവീർ സ്വാമി ദിഗംബര ജൈന ക്ഷേത്രം ജൂത ആരാധനാലയങ്ങൾ എറണാകുളം കടവുംഭാഗം സിനഗോഗ് എറണാകുളം തെക്കുംഭാഗം സിനഗോഗ് സിക്ക് ആരാധനാലയങ്ങൾ ഗുരുദ്വാര ശ്രീ ഗുരു സിംഗ് സഭ അവലംബം Ernakulam എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
പാർക്ക്‌ ഹയാത്ത് ചെന്നൈ ഈ ലേഖനത്തിൽ ഒരു പരസ്യം പോലെ എഴുതിയ ഉള്ളടക്കം അടങ്ങിയിരിക്കുന്നു.
ദക്ഷിണേന്ത്യൻ സംസ്ഥാനമായ തമിഴ്നാടിൻറെ തലസ്ഥാനമായ ചെന്നൈയിലെ ഗിണ്ടിയിൽ സ്ഥിതിചെയ്യുന്ന ഫൈവ് സ്റ്റാർ ആഡംബര ഹോട്ടലാണ് പാർക്ക്‌ ഹയാത്ത് ചെന്നൈ .
2012 -ലാണ് ഹോട്ടൽ പ്രവർത്തനം ആരംഭിച്ചത്.
പാർക്ക്‌ ഹയാത്തിൻറെ മുപ്പതാമത്തെ ഹോട്ടലാണിത്.
അമ്പത്തൂർ ക്ലോതിംഗ് ടെക്സ്റ്റൈൽ ബിസിനസിൻറെ ഉടമസ്ഥനായ വ്യവസായി വിജയ്‌ മഹ്താനിയാണ് പാർക്ക്‌ ഹയാത്ത് ഹോട്ടൽ നിർമിച്ചത്.
അമ്പത്തൂർ ബിൽഡേർസ് എന്ന പേരിൽ ഹോട്ടൽ, ഐടി പാർക്ക്‌, ഭവന നിർമ്മാണം എന്നിവയിലേക്കു ബിസിനസ്‌ വ്യാപിക്കുക എന്ന ഉദ്ദേശത്തെ തുടർന്നാണിത്.
മഹ്താനിയുടെ ഉടമസ്ഥതയിൽ ഹയാത്ത് നടത്തുന്ന ഹോട്ടൽ ഉദ്ഘാടനം ചെയ്തത് 2012 ഒക്ടോബർ 1-നാണ്.
11 നിലകളുള്ള ഹോട്ടലിൽ ഏഴ് നിലകളിലായി പരന്നുകിടക്കുന്ന 20 സ്യൂട്ട് മുറികളടക്കം 201 (43 ചതുരശ്ര അടി മുതൽ 180 ചതുരശ്ര അടി വരെ വിസ്തീർണമുള്ള) മുറികളാണ് ഉള്ളത്.
8072 ചതുരശ്ര അടി വിസ്തീർണമുള്ള വിരുന്നു സ്ഥലം 6 മുറികളായി വേർതിരിക്കാവുന്നതാണ്.
നീന്തൽക്കുളത്തിൽനിന്നും ഗിണ്ടി ദേശീയ പാർക്ക്‌ കാണാൻ സാധിക്കും.
ജോർജ് വോങ്ങ് ഡിസൈൻസ് എന്ന ന്യൂ യോർക്ക്‌ ആർക്കിടെക്റ്റുകളാണ് ഹോട്ടൽ രൂപകൽപന ചെയ്തത്.
ഗോവയിൽനിന്നുള്ള വേണു ജുനേജ ഡിസൈൻ ചെയ്ത ഇന്ത്യൻ ടെക്സ്റ്റൈൽസ് ഉപയോഗിച്ചു ഹോട്ടൽ അലങ്കരിച്ചിട്ടുണ്ട്.
ഗവർണറുടെ വസതിക്കു സമീപമായി ഗിണ്ടി ഫോറസ്റ്റ് റിസർവിനു അരികെ സ്ഥിതിചെയ്യുന്ന പാർക്ക്‌ ഹയാത്ത് ചെന്നൈ ഹോട്ടലിൽനിന്നും അനവധി ടൂറിസ്റ്റ് സ്ഥലങ്ങളിലേക്കു അനായാസം എത്തിച്ചേരാം.
പാർത്ഥസാരഥി ടെമ്പിൾ (ഏകദേശം 11 കിലോമീറ്റർ), അഷ്ടലക്ഷ്മി ടെമ്പിൾ  (ഏകദേശം 9 കിലോമീറ്റർ), കപലീശ്വരർ ടെമ്പിൾ (ഏകദേശം 10 കിലോമീറ്റർ),  സാന്തോം കത്തീദ്രല് ബസിലിക്ക (ഏകദേശം 11 കിലോമീറ്റർ), ഏലിയറ്റ്സ് ബീച്ച് (ഏകദേശം 9 കിലോമീറ്റർ), മറീന ബീച്ച് (ഏകദേശം 13 കിലോമീറ്റർ), എഗ്മോർ മ്യൂസിയം (ഏകദേശം 10 കിലോമീറ്റർ), ഫോർട്ട്‌ സെന്റ് ജോർജ് (ഏകദേശം 14 കിലോമീറ്റർ), വള്ളുവർ കൊട്ടം (ഏകദേശം 8 കിലോമീറ്റർ), ദക്ഷിണ ചിത്ര (ഏകദേശം 7 കിലോമീറ്റർ) എന്നീ സ്ഥലങ്ങൾ ഹോട്ടലിൽ എത്തുന്നവർക്ക് സന്ദർശിക്കാൻ സാധിക്കും.
അണ്ണാ ഇന്റർനാഷണൽ ആൻഡ്‌ ഡൊമസ്റ്റിക്ക് എയർപോർട്ടിൽനിന്നും പാർക്ക്‌ ഹയാത്ത് ചെന്നൈ ഹോട്ടലിലേക്കുള്ള ദൂരം: ഏകദേശം 9 കിലോമീറ്റർ
ചെന്നൈ സെൻട്രൽ റെയിൽവേ സ്റ്റേഷനിൽനിന്നും പാർക്ക്‌ ഹയാത്ത് ചെന്നൈ ഹോട്ടലിലേക്കുള്ള ദൂരം: ഏകദേശം 15 കിലോമീറ്റർ
കോയമ്പേട് ബസ് സ്റ്റാൻഡിൽനിന്നും പാർക്ക്‌ ഹയാത്ത് ചെന്നൈ ഹോട്ടലിലേക്കുള്ള ദൂരം: ഏകദേശം 14 കിലോമീറ്റർ അവലംബം ↑ {{ cite web }} : Cite has empty unknown parameter: | coauthors= ( help ) ; More than one of | archivedate= and | archive-date= specified ( help ) ; More than one of | archiveurl= and | archive-url= specified ( help ) ↑ {{ cite news }} : Cite has empty unknown parameter: | coauthors= ( help ) ↑ ↑ {{ cite news }} : Cite has empty unknown parameter: | coauthors= ( help ) ↑ {{ cite news }} : Cite has empty unknown parameter: | coauthors= ( help ) ↑ {{ cite news }} : Cite has empty unknown parameter: | coauthors= ( help ) പുറത്തേക്കുള്ള കണ്ണികൾ
Park Hyatt Chennai Archived 2012-11-01 at the Wayback Machine .
പാർവ്വതി പുത്തനാർ
തിരുവനന്തപുരത്തെ വള്ളക്കടവ് (കല്പാക്കടവ്) മുതൽ വർക്കല കുന്നുവരെയുള്ള പ്രധാന കായലുകളെ ഇടയ്ക്കിടയ്ക്ക് തോടുകൾ വെട്ടി ബന്ധപ്പെടുത്തി നിർമ്മിച്ച ജലപാതയാണ് പാർവ്വതി പുത്തനാർ .
1824-ൽ തിരുവിതാംകൂറിലെ റീജന്റായി  ഭരണം നടത്തിയിരുന്ന റാണി ഗൗരി പാർവ്വതി ഭായിയാണ് ഈ ചാൽ നിർമ്മിച്ചത്.
ഈ ജലപാത പൂന്തുറയിലും വേളിയിലുമായി സമുദ്രത്തിലേക്കു തുറക്കുന്നത് പ്രകൃത്യായുള്ള ശുചീകരണം സാധ്യമാക്കിയിരുന്നു.
എന്നാൽ ഇന്ന് മൺതിട്ടകൾ അടിഞ്ഞ് ഈ ഭാഗം അടഞ്ഞുപോയിരിക്കുന്നു.
ചുറ്റും താമസിക്കുന്നവരുടെ വളരെക്കാലത്തെ ദുരുപയോഗം മൂലവും അധികൃതരുടെ അനാസ്ഥമൂലവും ഈ ജലപാത ഇന്ന് ഉപയോഗശൂന്യമായിരിക്കുകയാണ്.
ഇന്ത്യയിലെ ജലഗതാഗത വകുപ്പ് 2006 ൽ ഈ കനാലിന്റെ 18.045 കി.
മീ നീളം വരുന്ന ആക്കുളം മുതൽ കോവളം വരെയുള്ള ഭാഗം ശുചീകരിക്കാനായി 3.62 കോടിയോളം നീക്കി വച്ചിരുന്നു.
ജലപാതയുടെ നിർമ്മാണത്തിനു സാരധ്യം വഹിച്ച റാണിയുടെ  പേരിലാണ് ഈ ചാൽ അറിയപ്പെടുന്നത്, പുതിയതായി ഉണ്ടാക്കിയതുകൊണ്ട് പുത്തനാർ എന്നും.
ചരിത്രം ഉത്രട്ടാതി തിരുനാൾ ഗൗരി പാർവ്വതിഭായി
അക്കാലത്ത് കൊല്ലത്തും ആലപ്പുഴയിലും കൊച്ചിയിലുമൊക്കെ കരമാർഗ്ഗം ചരക്കെടുക്കാൻ പോയിവരുന്ന കച്ചവടക്കാരുടെ പ്രയാസങ്ങളാണ് റാണിയെ ഇത്തരമൊരു നീർച്ചാലിന്റെ നിർമ്മിതിക്ക് പ്രേരിപ്പിച്ചതെന്ന് കരുതപ്പെടുന്നു.
അതല്ല തിരുവിതാംകൂർ ഭരണകർത്താക്കളുടെ കുലക്ഷേത്രമായ ശ്രീപത്മനാഭ സ്വാമി ക്ഷേത്രത്തിലെ മുറജപമെന്ന ചടങ്ങിന് പുഷ്പങ്ങളും മറ്റും കൊണ്ടു വരുന്നതിനായിരുന്നു ഈ കനാലിന്റെ നിർമ്മിതിയെന്നും പറയപ്പെടുന്നുണ്ട്.
തിരുവിതാംകൂറിന്റെ തലസ്ഥാനമായ അനന്തപുരിയോട് അടുത്തുകിടക്കുന്ന പ്രധാന കായലുകളായ വേളി കായലിനെയും കഠിനംകുളം കായലിനെയും ബന്ധപ്പെടുത്തിക്കൊണ്ടായിരുന്നു ഈ ജലപാതയുടെ നിർമ്മിതിയാരംഭിച്ചത്.
ഇന്നത്തെ പടിഞ്ഞാറേക്കോട്ടയ്ക്ക് അടുത്തു കിടക്കുന്ന കല്പാക്കടവിൽ നിന്നുമായിരുന്നു പാർവ്വതിപുത്തനാറിന്റെ ആരംഭം.
വളരെ വീതിയിൽ കെട്ടുവള്ളങ്ങൾക്കും ചരക്കു വള്ളങ്ങൾക്കുമൊക്കെ സഞ്ചരിക്കുന്നതിനായി സൗകര്യമൊരുക്കിക്കൊണ്ടായിരുന്നു കനാലിന്റെ നിർമ്മാണം.
കല്പാക്കടവ് കഴിഞ്ഞു മുന്നോട്ട് വരുമ്പോൾ ചാക്കയിൽ ഇന്നത്തെ പാലത്തിനു സമീപമായി കെട്ടുവള്ളങ്ങൾക്കുള്ള വിശ്രമസ്ഥലമുൾപ്പെടെ ഒരു ജെട്ടിയും അന്നുണ്ടായിരുന്നു.
ഇതിന്റ നിർമ്മാണം തിരുവനന്തപുരം മുതൽ വർക്കലവരെയുള്ള ഗതാഗതത്തിനെ വളരെയേറെ സഹായിച്ചു.
ആയില്യം തിരുനാളിന്റെ കാലത്ത് സർ ടി. മാധവറാവു ദിവാനയിരുന്നപ്പോൾ ബ്രിട്ടനിൽ നിന്നും വന്ന വില്യം ബാർട്ടനെ ദിവാനായി നിയമിക്കുകയും അദ്ദേഹത്തിന്റെ നേതൃത്വത്തിൽ 1877 കാലത്ത് തിരുവിതാംകൂർ സർക്കാർ കനാലിന്റെ രണ്ടറ്റങ്ങൾ തമ്മിൽ ബന്ധിപ്പിക്കുവാൻ വേണ്ടി ഇതുവഴി രണ്ടു തുരങ്ക ജലപാതകൾ നിർമ്മിക്കുകയുണ്ടായി.
ഇതാണു വർക്കല തുരപ്പ് .
പിന്നീട് അനന്തപുരിയിൽ നിന്നും കൊല്ലം വഴി ആലപ്പുഴ - തൃശൂർവഴി ഷൊർണൂർവരെ പോകാമെന്ന സൗകര്യം നിലവിൽവന്നു.
ഈ കനാലിനെയാണ് ടി.എസ്. കനാൽ അഥവാ തിരുവനന്തപുരം- ഷൊർണൂർ കനാൽ എന്ന പേരിൽ അറിയപ്പെട്ടത്.
ഭൂമിശാസ്ത്രം രൂപരേഖ ഇപ്പൊഴത്തെ അവസ്ഥ
ഉപരിതലഗതാഗതം പുരോഗമിച്ചതു കൊണ്ടും ജനങ്ങളും അധികൃതരും പുത്തനാറിന്റെ പ്രാധാന്യം മനസ്സിലാക്കത്തതുമൂലവും നഗരത്തിന്റെ കേന്ദ്രത്തിൽ നിന്നും വീടുകളിൽ നിന്നും മറ്റും വരുന്ന മാലിന്യങ്ങൾ അടിഞ്ഞുകൂടി ഈ ജലപാത എതാണ്ട് ഉപയോഗശൂന്യമായിരിക്കുന്നു.
കുളവാഴകളും മറ്റു പായലുകളും നിറഞ്ഞ് മറ്റു ഉപയോഗ സാധ്യതകളും നിലച്ചിരിക്കുകയാണ്.
എന്നാൽ 15 കോടി ചിലവഴിച്ചിട്ടും പദ്ധതി എങ്ങുമെത്താതെ നിലച്ചിരിക്കുകയാണെന്ന് ചില മാധ്യമങ്ങൾ ആരോപിക്കുന്നു.
ഇതിനു വേണ്ടി വീണ്ടും പദ്ധതികൾ ഉണ്ടാക്കി പണം വെട്ടിക്കുകയാണെന്ന ആരോപണവും നില നിൽകുന്നു.
ഈ പ്രദേശത്തിനു ചുറ്റുമായി വളരെയധികം കയർ നിർമ്മാണകേന്ദ്രങ്ങൾ പ്രവർത്തിക്കുന്നു.
കയർ ഉണ്ടാക്കാനാവശ്യമായ തൊണ്ട് ചീയാനായി ഈ ജലപാതയിൽ താശ്തിയിടുത്തതാണ് ഇത് മലിനവാനുള്ള പ്രധാന കാരണം എന്ന് ചില ഉദ്യോഗസ്ഥർ ചൂണ്ടിക്കാണിക്കുന്നു.
2011 ൽ പുത്തനാറിലേക്ക് ബസ് മറിഞ്ഞ് 17 കുട്ടികളും അവരുടെ ആയയും മരിച്ചത് വാർത്തകളിൽ പ്രാധാന്യം അർഹിക്കുന്നു.
പുത്തനാറിൽ നിന്ന് മണൽ നീക്കം ചെയ്യുന്നത് മൂലം അഴം കൂടിയത് ഈ സംഭവത്തിനു ആക്കം കൂട്ടിയെന്ന് അഭിപ്രായപ്പെടുന്നു.
ഈ ദുരന്തത്തിനും 6 മാസം മുന്ന് സമാനമായ മറ്റൊരു അപകടത്തിൽ 6 കുട്ടികൾക്ക് ജീവൻ നഷ്ടപ്പെട്ടിരുന്നു.
അവലംബം ↑ ↑ {{ cite web }} : More than one of | archivedate= and | archive-date= specified ( help ) ; More than one of | archiveurl= and | archive-url= specified ( help ) ↑ ↑ ↑ ↑ ↑ {{ cite news }} : Check date values in: | date= ( help )
ഇന്ത്യൻ നാഷണൽ കോൺഗ്രസ് ഇംഗ്ലീഷ് വിലാസം https://ml.wikipedia.org/wiki/Indian_National_Congress
കോൺഗ്രസ് പാർട്ടി എന്ന് വിളിക്കപ്പെടുന്ന ഇന്ത്യൻ നാഷണൽ കോൺഗ്രസ് ഇന്ത്യയിലെ ഒരു പ്രധാന രാഷ്ട്രീയ പാർട്ടിയാണ്.
ലോകത്തിലെ ഏറ്റവും പഴയതും വലിയതുമായ ജനാധിപത്യ രാഷ്ട്രീയ പാർട്ടികളിൽ ഒന്നാണിത്.
മല്ലികാർജുൻ ഖർഗെ ആണ് പാർട്ടി അധ്യക്ഷൻ .
കോൺഗ്രസിന്റെ ഏറ്റവും ചെറിയ പ്രവർത്തന ഘടകമാണ് ജില്ലാ പാർട്ടി (ഡി.സി.സി).
എല്ലാ സംസ്ഥാനങ്ങളിലും സംസ്ഥാന തലത്തിൽ ഒരു പ്രദേശ് കോൺഗ്രസ് കമ്മിറ്റി (പിസിസി) ഉണ്ട്.
ജില്ലകളിൽ നിന്നും പിസിസികളിൽ നിന്നുമുള്ള പ്രതിനിധികൾ ചേർന്ന് അഖിലേന്ത്യാ കോൺഗ്രസ് കമ്മിറ്റി (എഐസിസി) രൂപീകരിക്കുന്നു.
കോൺഗ്രസ് വർക്കിംഗ് കമ്മറ്റി (CWC) പോലെയുള്ള നിരവധി കമ്മിറ്റികളിലും വിഭാഗങ്ങളിലും പാർട്ടി സംഘടിപ്പിക്കപ്പെട്ടിട്ടുണ്ട്.
1885-ൽ ബ്രിട്ടീഷ് ഭരണകാലത്ത് അലൻ ഒക്ടേവിയൻ ഹ്യൂം , ദാദാഭായി നവറോജി , ഡിൻഷൗ എദുൽജി വച്ച എന്നിവരുടെ നേതൃത്വത്തിൽ അമ്പതോളം വരുന്ന വ്യത്യസ്ത നാടുകളിൽ നിന്ന് ഉള്ള പ്രതിനിധികൾ ചേർന്നാണ് ഇത് രൂപീകരിച്ചത്.
പത്തൊൻപതാം നൂറ്റാണ്ടിന്റെ അവസാനത്തിലും  ഇരുപതാം നൂറ്റാണ്ടിന്റ മധ്യത്തിലും ഇന്ത്യൻ സ്വാതന്ത്ര്യസമരം ത്തിലും കേന്ദ്ര ബിന്ദുവായിരുന്ന കോൺഗ്രസ് 1.5 കോടി സജീവ അംഗങ്ങളും 7 കോടി സമര സേനാനികളുമായി അന്നത്തെ ഇന്ത്യയിലെ ബ്രിട്ടീഷ് കോളനി ഭരണത്തിനെതിരെ സമരം നയിച്ചു.
1947-ലെ സ്വതന്ത്ര്യാലബ്ദിക്കു ശേഷം കോൺഗ്രസ് ഇന്ത്യയിലെ അനിഷേധ്യ രാഷ്ട്രീയ ശക്തിയായി മാറി.
സ്വാതന്ത്ര്യത്തിനു ശേഷം നടന്ന 15 ലോകസഭാ തിരഞ്ഞെടുപ്പിൽ ആറു തവണയും വ്യക്തമായ ഭൂരിപക്ഷം നേടി അധികാരത്തിലെത്തിയ  കോൺഗ്രസ് നാലു തവണ മുന്നണി സംവിധാനത്തോടെയും ഭരണത്തിലെത്തിയിട്ടുണ്ട്.
ജവഹർലാൽ നെഹ്രു മുതൽ മൻമോഹൻ സിംഗ് വരെ ഏഴു കോൺഗ്രസ് പ്രധാനമന്ത്രിമാർ രാജ്യം ഭരിച്ചിട്ടുണ്ട്.
1937-ൽ നടന്ന കോൺഗ്രസ്സ് പ്രവർത്തക സമിതിയോഗത്തിൽ ആചാര്യ കൃപലാനി , വല്ലഭഭായി പട്ടേൽ , അച്യുത പടവർദ്ധൻ , ആചാര്യ നരേന്ദ്രദേവ , ഗോവിന്ദ വല്ലഭ പാന്ത് തുടങ്ങിയവർ ചരിത്രം
ഇന്ത്യൻ നാഷണൽ കോൺഗ്രസ്സിന്റെ ചരിത്രം (INC) രണ്ട് വ്യത്യസ്ത കാലഘട്ടങ്ങളായിട്ടുള്ളതാണ്: സ്വാതന്ത്ര്യത്തിന് മുൻപുള്ള കാലഘട്ടം, ഈ സമയത്ത് സ്വാതന്ത്ര്യ സമരത്തിനു നേതൃത്വം നൽകിയ സംഘടനയായിരുന്നു ഇത്.
സ്വാതന്ത്ര്യാനന്തര കാലഘട്ടത്തിൽ, ഇന്ത്യൻ രാഷ്ട്രീയത്തിൽ ഇന് ഒരു പ്രമുഖ രാഷ്ട്രീയ കക്ഷിയായി മാറി.
A. O. Hume , one of the founders of the Indian National Congress സ്വാതന്ത്ര്യത്തിനു മുമ്പ് സ്ഥാപിതം കോൺഗ്രസിന്റെ ആദ്യ സമ്മേളനം1885
വിരമിച്ച ബ്രിട്ടീഷ് ഉദ്യോഗസ്ഥനായ അലൻ ഒക്ടേവിയൻ ഹ്യൂം മുൻകയ്യെടുത്താണ് ഇന്ത്യൻ നാഷണൽ കോൺഗ്രസ് സ്ഥാപിച്ചത്.
ബ്രിട്ടീഷ് ഇന്ത്യയുടെ ഭരണതലത്തിൽ അഭ്യസ്തവിദ്യരായ ഇന്ത്യക്കാർക്ക് കൂടുതൽ പങ്കാളിത്തം ഉറപ്പാക്കുക എന്ന ലക്ഷ്യത്തോടെയാണ് 1885-ൽ ഇന്ത്യൻ നാഷണൽ കോൺഗ്രസ് രൂപംകൊണ്ടത്.
ബ്രിട്ടീഷ് ഭരണത്തോട് തുടക്കത്തിൽ ഈ പ്രസ്ഥാനം എതിർപ്പു പ്രകടിപ്പിച്ചിരുന്നില്ല.
1884ൽ രൂപവൽകരിക്കപ്പെട്ട ഇന്ത്യൻ നാഷണൽ യൂണിയൻ എന്ന സംഘടന പേരുമാറ്റിയാണു് 1885ൽ ഇന്ത്യൻ നാഷണൽ കോൺഗ്രസായതു്.
ഇന്ത്യയിലെ വൈസ്രോയ് ആയിരുന്ന ഡഫറിൻ പ്രഭുവിന്റെ അനുമതിയോടെയും പിന്തുണയോടെയും സ്കോട്ട്ലൻഡുകാരനായ ഏ.
ഓ. ഹ്യൂം കോൺഗ്രസിന്റെ രൂപവത്കരണ സമ്മേളനം വിളിച്ചു ചേർത്തു.
ഡബ്ല്യു.സി. ബാനർജിയായിരുന്നു ഇന്ത്യൻ നാഷണൽ കോൺഗ്രസിന്റെ ആദ്യത്തെ അധ്യക്ഷൻ.
ആദ്യ സമ്മേളനം പുണെയിൽ വിളിച്ചുചേർക്കാനായിരുന്നു തീരുമാനമെങ്കിലും പ്ലേഗുബാധ വ്യാപകമായതിനെത്തുടർന്ന് സമ്മേളനം ബോംബെയിലേക്ക് (മുംബൈ) മാറ്റുകയായിരുന്നു.
1885 ഡിസംബർ 28 മുതൽ 31 വരെയാണ് ആദ്യ സമ്മേളനം ചേർന്നത് .
ആദ്യ യോഗത്തിൽ 72 പ്രതിനിധികൾ പങ്കെടുത്തു .
ഇന്ത്യൻ ദേശീയ വാദത്തിന്റെ പിതാവായി അറിയപ്പെടുന്ന ദാദാഭായി നവറോജി ആദ്യകാലത്തെ പ്രധാനനേതാക്കളിലൊരാളായിരുന്നു.
ഓ. ഹ്യൂം കോൺഗ്രസിന്റെ ആദ്യ സെക്രട്ടറിയുടെ ചുമതല വഹിച്ചു.
1897ൽ അമരാവതിയിൽ വെച്ച് നടന്ന കോൺഗ്രസ്സ് സമ്മേളനത്തിൽ അദ്ധ്യക്ഷസ്ഥാനം വഹിച്ച ശ്രീമാൻ ചേറ്റൂർ ശങ്കരൻ നായർ ആ പദവിയിലെത്തുന്ന ആദ്യ മലയാളി എന്ന വിശേഷണത്തിന് അർഹനായി
1907 മുതൽ 1916 വരെ കോൺഗ്രസ് രണ്ടു വിഭാഗങ്ങളായി ഭിന്നിച്ചു് നിന്നു.
ബാല ഗംഗാധര തിലകന്റെ നേതൃത്വത്തിൽ തീവ്രവാദികളും ഗോപാലകൃഷ്ണ ഗോഖലെയുടെ നേതൃത്വത്തിൽ മിതവാദികളുമായി മത്സരിച്ചു.
ഇക്കാലത്തു് സംഘടനയുടെ നിയന്ത്രണം മിതവാദികൾക്കായിരുന്നു.
ബാല ഗംഗാധര തിലകൻ , ബിപിൻ ചന്ദ്ര പാൽ , ലാലാ ലജ്പത് റായ് തുടങ്ങിയവരായിരുന്നു തീവ്രവാദി വിഭാഗത്തെ നയിച്ചതു്.
1904ൽ സോഷ്യലിസ്റ്റ് ഇന്റർനാഷണലിന്റെ ആംസ്റ്റർഡാം കോൺഗ്രസ്സിൽ ദാദാഭായി നവറോജി പങ്കെടുക്കുന്നു ആദ്യഘട്ടം ജനകീയ മുന്നേറ്റമായ കോൺഗ്രസ് മഹാത്മാ ഗാന്ധി മഹാത്മാ ഗാന്ധി 1929
ഒന്നാം ലോകമഹായുദ്ധത്തിനു ശേഷം കോൺഗ്രസ്, മഹാത്മാ ഗാന്ധി നേതൃത്വം നൽകിയ പൊതു നിസ്സഹകരണം, അഹിംസാ മാർഗ്ഗത്തിലുള്ള സമരം, തുടങ്ങിയ ആശയങ്ങളെ സ്വീകരിച്ചു.
പാർട്ടിയുടെ അധ്യക്ഷ സ്ഥാനത്തേക്ക് പലനേതാക്കളും വന്നുവെങ്കിലും ഇന്ത്യ സ്വതന്ത്രമാകുന്നതുവരെ ഗാന്ധിയായിരുന്നു കോൺഗ്രസിന്റെ അനിഷേധ്യ നേതാവ്.
സോഷ്യലിസ്റ്റുകളെയും പാരമ്പര്യവാദികളെയും ഹിന്ദു-മുസ്ലീം യാഥാസ്ഥിതികരെയുമൊക്കെ ഉൾക്കൊള്ളുന്ന ബഹുജന പ്രസ്ഥാനമായിരുന്നു ഇക്കാലത്ത് ഇന്ത്യൻ നാഷണൽ കോൺഗ്രസ്.
മഹാത്മാ ഗാന്ധിക്കു മുൻപ് ബിപിൻ ചന്ദ്ര പാൽ , ലാലാ ലജ്പത് റായ് , മുഹമ്മദ് അലി ജിന്ന എന്നിവരും കോൺഗ്രസിന്റെ നേതൃനിരയിലുണ്ടായിരുന്നു.
1929ൽ ജവഹർലാൽ നെഹ്രു പ്രസിഡന്റായിരിക്കെ ലാഹോറിൽ ചേർന്ന സമ്മേളനം കോൺഗ്രസിന്റെ ചരിത്രത്തിലെ സുപ്രധാന നാഴികക്കല്ലാണ്.
“പൂർണ്ണ സ്വരാജ്” (സമ്പൂർണ്ണ സ്വാതന്ത്ര്യം) ഇന്ത്യൻ നാഷണൽ കോൺഗ്രസിന്റെ ലക്ഷ്യമായി പ്രഖ്യാപിച്ചത് ഈ സമ്മേളനത്തിലാണ്.
1930 ജനുവരി 26 പൂർണ്ണ സ്വരാജ് ദിവസമായും ആചരിച്ചു.
സത്യാഗ്രഹ സമരമുറയോടെ ഗാന്ധിയുടെ നേതൃത്വത്തിൽ കോൺഗ്രസ് ജനകീയമായി.